સૌપ્રથમ શેકેલા ચણાનાં કાળા ફોતરા કાઢી નાંખી તેમને મિક્સીમાં ક્રશ કરી નાંખો. આદુ તથા લસણને છોલી નાંખો. તેને કોથમીર અને મરચાં સાથે વાટી નાંખો. સૂકા લાલ મરચાના ડીંટિયાં તોડી નાંખી તેમના 3-4 ટુકડા કરો. એક કડાઈમાં તેલ ગરમ કરો. તેમાં રાઈ, મીઠો લીમડો અને સૂકા લાલ મરચા વઘારો. હવે તેમાં ચણા અને આદુનું મિશ્રણ નાંખો. તેને ખૂબ હલાવી આછા બદામી રંગનું થાય ત્યાં સુધી શેકો. ત્યારબાદ ઠંડુ પડે એટલે તેમાં લીંબુનો રસ અને મીઠું ભેળવો. જો તમને વધારે ખટાશ પસંદ ન હોય, તો લીંબુનો રસ સહેજ ઓછો નાંખો. ઉપરથી કોથમીર ભભરાવો.